2018. gada Noteikumi Nr.

Rīgā (prot. Nr.   .§)

**Noteikumi par oficiālās statistikas pārskatu veidlapām veselības aprūpes jomā un to aizpildīšanas un iesniegšanas kārtību**

Izdoti saskaņā ar

[Statistikas likuma](https://likumi.lv/ta/id/45932-valsts-statistikas-likums" \t "_blank) 11. pantu

**I. Vispārīgais jautājums**

1. Noteikumi nosaka oficiālās statistikas pārskatu veidlapu (turpmāk - pārskats) paraugus veselības aprūpes jomā un to aizpildīšanas un iesniegšanas kārtību.

**II. Pārskata paraugi un to iesniegšanas kārtība**

2. Noteikumi nosaka šādus pārskatu paraugus:

2.1. pārskats par ārstniecības iestādes ambulatoro darbību (1. pielikums);

2.2. pārskats par dienas stacionāra darbību (2. pielikums);

2.3. pārskats par radioloģiju (3. pielikums);

2.4. pārskats par psihiatriskajām pārbaudēm, narkoloģiskajām ekspertīzēm un narkotisko vielu (opioīdu) atkarības pacientu ilgtermiņa farmakoterapiju (4. pielikums);

2.5. pārskats par zobārstniecību un mutes ķirurģiju (5. pielikums);

2.6. pārskats par antenatālo aprūpi, abortiem un kontracepciju (6. pielikums);

2.7. pārskats par stacionāra darbību ([7. pielikums](https://likumi.lv/doc.php?id=186264" \l "piel7" \t "_blank));

2.8. pārskats par ārzemniekiem sniegtajiem veselības aprūpes pakalpojumiem (8. pielikums);

2.9. pārskats par iestādes farmaceitu, farmaceitu asistentu un nemedicīnisko personālu (pamatdarbā strādājošie) (9. pielikums);

2.10. pārskats par neatliekamās medicīniskās palīdzības darbu (10. pielikums);

2.11. pārskats par Valsts asinsdonoru centra un asins sagatavošanas nodaļu darbu (11. pielikums);

2.12. pārskats par tiespsihiatriskās ekspertīzes veikšanu ([12. pielikums](https://likumi.lv/doc.php?id=186264" \l "piel12" \t "_blank));

2.13. pārskats par Černobiļas atomelektrostacijas avārijā cietušo medicīnisko aprūpi (13. pielikums);

2.14. pārskats par zāļu ražotāju darbību (14. pielikums);

2.15. pārskats par zāļu lieltirgotavas darbību (15. pielikums);

2.16. pārskats par aptiekas darbību (16. pielikums).

3. Šo noteikumu 2.1., 2.2., 2.3., 2.4., 2.5., 2.6., 2.7., 2.8., 2.9., 2.10., 2.11., 2.12. un 2.13. apakšpunktā minēto pārskatu paraugu elektroniskās formas ir publicētas Slimību profilakses un kontroles centra tīmekļvietnē, bet šo noteikumu 2.14., 2.15. un 2.16. apakšpunktā minēto pārskatu paraugu elektroniskās formas – Zāļu valsts aģentūras tīmekļvietnē.

4. Ārstniecības iestādes katru gadu līdz 1. februārim atbilstoši savam darbības profilam Slimību profilakses un kontroles centrā iesniedz pārskatus par iepriekšējo gadu par attiecīgās ārstniecības iestādes sniegtajiem veselības aprūpes pakalpojumiem:

4.1. visas ārstniecības iestādes – atbilstoši šo noteikumu 8. un 9. pielikumam;

4.2. ambulatorās ārstniecības iestādes – atbilstoši šo noteikumu 1. pielikumam, kā arī atkarībā no profesionālās darbības atbilstoši šo noteikumu 2. pielikumam, 3. pielikumam, 4. pielikumam, 5. pielikumam un 6. pielikumam;

4.3. stacionārās ārstniecības iestādes – atbilstoši šo noteikumu 7. pielikumam, kā arī atkarībā no profesionālās darbības atbilstoši šo noteikumu 1. pielikumam, 2. pielikumam, 3. pielikumam, 4. pielikumam, 5. pielikumam, 6. pielikumam, 12. pielikumam;

4.4. ārstniecības iestādes, izņemot Neatliekamās medicīniskās palīdzības dienestu, kuras veic neatliekamās medicīniskās palīdzības izsaukumu nodrošināšanu vai pacientu pārvešanu – atbilstoši šo noteikumu 10. pielikumam;

5. Ārstniecības iestādes, kurās ir asins sagatavošanas nodaļas, katru gadu līdz 20. janvārim kopsavilkuma sagatavošanai iesniedz Valsts asinsdonoru centrā pārskatu par iepriekšējo gadu atbilstoši šo noteikumu 11. pielikumam.

6. Katru gadu līdz 1. martam Slimību profilakses un kontroles centrā iesniedz pārskatus par iepriekšējo gadu:

6.1. valsts sabiedrība ar ierobežotu atbildību “Paula Stradiņa klīniskā universitātes slimnīca” – atbilstoši šo noteikumu 13. pielikumam;

6.2. Valsts asinsdonoru centrs – atbilstoši šo noteikumu 11. pielikumam.

7. Ārstniecības iestāde darbību izbeidzot vai darbības īslaicīgas apturēšanas gadījumā viena mēneša laikā iesniedz pārskatus Slimību profilakses un kontroles centrā par to periodu, kad darbība tika veikta.

8. Ārstniecības iestādes aizpildītus pārskatus iesniedz papīra vai elektroniska dokumenta formā, ja dokuments ir sagatavots atbilstoši normatīvajiem aktiem par elektronisko dokumentu noformēšanu, izņemot pārskatus atbilstoši šo noteikumu 2. pielikumam, 7. pielikumam un 8. pielikumam, kurus iesniedz tikai elektroniskā formātā.

9. Katru gadu līdz 1. februārim pārskatus par iepriekšējo gadu Zāļu valsts aģentūrā iesniedz:

9.1. zāļu ražotāji atbilstoši šo noteikumu 14. pielikumam;

9.2. zāļu lieltirgotavas atbilstoši šo noteikumu 15. pielikumam;

9.3. aptiekas atbilstoši šo noteikumu 16. pielikumam.

10. Zāļu ražotājs, zāļu lieltirgotava un aptieka aizpildītus pārskatus kā noteikts šo noteikumu 9. punktā, iesniedz elektroniski Zāļu valsts aģentūras informācijas sistēmā atbilstoši normatīvajiem aktiem par elektronisko dokumentu noformēšanu.

11. Zāļu ražotāji, zāļu lieltirgotavas un aptiekas darbību izbeidzot viena mēneša laikā pēc darbības izbeigšanas iesniedz pārskatus Zāļu valsts aģentūrā par to periodu, kad darbība tika veikta.

**III. Pārskatu paraugu aizpildīšanas kārtība**

12. Ārstniecības iestāde, kuras resursus (infrastruktūra, u.c.) saskaņā ar noslēgto līgumu izmanto cita ārstniecības iestāde veselības aprūpes pakalpojumu sniegšanai, pārskatā iekļauj informāciju tikai par saviem sniegtajiem veselības aprūpes pakalpojumiem.

13. Ārstniecības iestāde, kura saskaņā ar noslēgto līgumu izmanto citas ārstniecības iestādes resursus (infrastruktūra, u.c.) veselības aprūpes pakalpojumu sniegšanai, pārskatā iekļauj informāciju tikai par saviem sniegtajiem veselības aprūpes pakalpojumiem, bet pārskata pirmajā lapaspusē norāda iestādi, ar kuru ir noslēgts līgums.

14. Ārstniecības iestādes, kurām ir līgumattiecības ar Nacionālo veselības dienestu par valsts apmaksātu veselības aprūpes pakalpojumu sniegšanu:

14.1. atbilstoši šo noteikumu 1. pielikuma 1.1. tabulai sniedz informāciju par pakalpojumiem, par kuriem nav sniegti dati Nacionālā veselības dienesta vadības informācijas sistēmai neatkarīgi no maksātāja, bet pārējās 1. pielikuma tabulas aizpilda atbilstoši savam darbības profilam gan par sniegtajiem veselības aprūpes pakalpojumiem, kas apmaksāti no veselības aprūpes valsts budžeta un pakalpojuma saņēmēja līdzekļiem (pacienta līdzmaksājums), gan pakalpojumiem, kas apmaksāti no pakalpojuma saņēmēja līdzekļiem (maksas pakalpojumi);

14.2. atbilstoši šo noteikumu 2.pielikumam, 3.pielikumam, 4.pielikumam, 5.pielikumam, 6.pielikumam, 7.pielikumam, 8. pielikumam, 10. pielikumam un 12. pielikumam sniedz informāciju gan par sniegtajiem veselības aprūpes pakalpojumiem, kas apmaksāti no veselības aprūpes valsts budžeta un pakalpojuma saņēmēja līdzekļiem (pacienta līdzmaksājums), gan pakalpojumiem, kas apmaksāti no pakalpojuma saņēmēja līdzekļiem (maksas pakalpojumi).

15. Pārskats ir aizpildāms pilnībā un tajā iekļautās kvantitatīvās informācijas summa nevar būt nulle. Ja atbilstoši kompetencei Slimību profilakses un kontroles centrs, Valsts asinsdonoru centrs vai Zāļu valsts aģentūra konstatē kļūdas aizpildītajā pārskatā, tas paziņo pārskata sniedzējam par kļūdām. Pārskata sniedzējs novērš pārskatā konstatētās kļūdas un piecu darbdienu laikā pēc paziņojuma saņemšanas šajos noteikumos noteiktajā kārtībā iesniedz attiecīgi Slimību profilakses un kontroles centrā, Valsts asinsdonoru centrā vai Zāļu valsts aģentūrā precizētu pārskatu.

**Noslēguma jautājumi**

16. Iesniedzot pārskatus par 2018. gadu, ārstniecības iestādes šo noteikumu 1. pielikumā, 2. pielikumā, 7. pielikumā un 8. pielikumā iekļauto ķirurģisko manipulāciju un operāciju kodēšanai var izmantot kodu sarakstu, kas ir pieejams Slimību profilakses un kontroles centra tīmekļvietnē.

17. Lai nodrošinātu veselības aprūpes statistikas datu, kas noteikti Ministru kabineta 2016. gada 20. decembra noteikumos Nr. 813 “Noteikumi par oficiālās statistikas programmu 2017. – 2019. gadam” apkopošanu par 2017. gadu:

17.1. ārstniecības iestādes datus par darbību 2017. gadā, atbilstoši savam darbības profilam iesniedz Slimību profilakses un kontroles centrā, izmantojot informāciju, kas minēta Ministru kabineta 2009. gada 6. janvāra noteikumu Nr.10 „Noteikumi par valsts statistikas pārskatiem veselības aprūpes jomā” 1., 2., 3., 4., 5., 6., 7., 8., 9., 10., 11., 12., 13., 14., 15., 16. un 17. pielikumā;

17.2. valsts sabiedrība ar ierobežotu atbildību “Paula Stradiņa klīniskā universitātes slimnīca”, Latvijas Farmaceitu biedrība un Valsts asinsdonoru centrs datus par iestādes darbību 2017. gadā, atbilstoši savam darbības profilam iesniedz Slimību profilakses un kontroles centrā, izmantojot informāciju, kas minēta Ministru kabineta 2009. gada 6. janvāra noteikumu Nr.10 „Noteikumi par valsts statistikas pārskatiem veselības aprūpes jomā” 8., 9. vai 13. pielikumā;

17.3. zāļu ražotāji, zāļu lieltirgotavas un aptiekas datus par darbību 2017. gadā, atbilstoši savam darbības profilam iesniedz Zāļu valsts aģentūrā, izmantojot informāciju, kas minēta Ministru kabineta 2009. gada 6. janvāra noteikumu Nr.10 „Noteikumi par valsts statistikas pārskatiem veselības aprūpes jomā” 18., 19. un 20. pielikumā.

18. Līdz 2019. gada 31. decembrim zāļu ražotājam, zāļu lieltirgotavai un aptiekai aizpildītus pārskatus drīkst iesniegt papīra dokumenta formā.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Aivars Lapiņš